Ceyhan (elv)

Ceyhan er ei elv i den sørlige delen av Tyrkia, nær grensa mot Syria. Den har sitt utspring i Taurusfjellene i nærheten av byen Elbistan, og har en samla lengde på 474 km til utløpet i İskenderunbukta i Middelhavet, der den danner et stort delta.

De viktigste sideelvene er Söğütlü, Hurman, Göksun, Mağara Gözü og Aksu. Flere steder er Ceyhan oppdemt for vannkraftproduksjon.

Ceyhan hadde i antikken det greske navnet Pyramos (hetittisk: Puratti), og var en av de viktigste elvene i Kilikia.

 Referanser 

Kategori:Elver i Tyrkia
Kategori:Nedbørfelt til Middelhavet
Kategori:Adana (provins)
Kategori:Kahramanmaraş (provins)
Kategori:Osmaniye (provins)